በኦሮሚያ፣ በጋምቤላና በአፋር ክልሎች ለውጡን የሚደግፉ ሰልፎች ተካሄዱ
 አዲስ አበባ ፣ በኦሮሚያ፣ በጋምቤላ፣ በአፋር ክልሎች የሚገኙ የተለያዩ ከተማ ነዋሪዎች ለውጡን የሚደግፉ ሰልፎች ማካሄዳቸው ተገለጸ፡፡ በኦሮሚያ ክልል የሻሸመኔ ከተማ፣ የምዕራብ አርሲ፤ የቡኖ በደሌ፣ የሀሮማያና የሌሎች ከተማ ነዋሪዎች ለውጡን የሚደግፍ ሰልፍ አካሂደዋል።በአፋርና በጋምቤላ ክልሎች የሚገኙ ነዋሪዎችም ለውጡን በመደገፍ ሰልፍ ማካሄዳቸው ታውቋል፡፡በሰልፎቹ ላይ የተለያዩ የህብረተሰብ ክፍሎች የተሳተፉ ሲሆን በድጋፍ ሰልፎቹ ላይም በጠቅላይ ሚኒስትር ዐቢይ አህመድ መሪነት እየተካሄዱ ያሉ እኩል ተሳታፊነትንና አብሮነትን በሀገሪቱ ለማረጋገጥ የሚሰሩ ተግባራትን እንደሚደግፉም ገልጸዋል።የመደመር እሳቤንና የብልጽግና ጉዞን ለማስቀጠል ነዋሪዎቹ የሚያደርጉትን ድጋፍ አጠናክረው እንደሚቀጥሉም የሚገልጹ መልዕክቶችም በድጋፍ ሰልፎቹ የተንጸባረቁ መሆኑን ኢዜአ ዘግቧል።አዲስ ዘመን የካቲት 13/12